McDonald’s i Frederikshavn bliver mere digital. Restauranten lukker senere på ugen ned for at implementere et nyt koncept med digitale platforme, som også ses på andre af franchisekædens restauranter flere steder i landet. Frederikshavn bliver den 28. McDonald’s restaurant i Danmark, der konverterer til det nye koncept. De digitale platforme betyder, at kunderne fremover selv skal sammensætte, bestille og betale for maden i stedet for at bestille ved disken. Ifølge McDonald’s ændres også måden, hvorpå maden tilberedes, så den laves i takt med, at den enkelte gæst bestiller. - Med Made4You er vi endnu bedre gearet til at tilpasse maden til den enkelte gæst, da vi først laver det i takt med, at det bliver bestilt. På den måde kan vi også bedre imødekomme de gæster, der ikke ønsker løg i deres burger eller vil have ekstra ost i, siger Flemming Fast fra McDonald's i Frederikshavn. Selvom de nye digitale bestillingsskærme kommer til at gøre noget af arbejdet, så betyder det ifølge Flemming Fast ikke, at restauranten i Frederikshavn skal afskedige medarbejdere.

Referat:
Fremover skal kunderne benytte digitale platforme for at bestille mad.